CELEX: 32009R0966
Language: lv
Date: 2009-10-15 00:00:00
Title: Komisijas Regula (EK) Nr. 966/2009 ( 2009. gada 15. oktobris ), ar kuru groza Regulu (EK) Nr. 657/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem

16.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 271/10
            
         
      KOMISIJAS REGULA (EK) Nr. 966/2009
   (2009. gada 15. oktobris),
   ar kuru groza Regulu (EK) Nr. 657/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 102. pantu saistībā ar tās 4. pantu,
   tā kā:
   
               (1)
            
            
               Pieredze liecina, ka daži produkti, kas pašreiz uzskaitīti Komisijas Regulas (EK) Nr. 657/2008 (2) I pielikumā, nav pieejami tirgū vairākās dalībvalstīs.
            
         
               (2)
            
            
               Lai nodrošinātu to, ka dalībvalstīs varētu lietot plašāku to produktu klāstu, par kuriem var pretendēt uz atbalstu, produktu saraksts ir jāpaplašina. Tā kā to produktu saraksta, par kuriem var pretendēt uz atbalstu, paplašināšana neparedz parametru maiņu atbalsta likmes noteikšanai, atbalsta likme produktiem II kategorijā nav jāgroza.
            
         
               (3)
            
            
               Pieredze liecina arī par to, ka siera un saldinātāju definīcijas nav precīzas, tāpēc minētās definīcijas jāprecizē.
            
         
               (4)
            
            
               Tādēļ attiecīgi jāgroza Regula (EK) Nr. 657/2008.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Regulas (EK) Nr. 657/2008 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 15. oktobrī
      
         
            Komisijas vārdā –
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp.
   
      (2)  OV L 183, 11.7.2008., 17. lpp.
   
      PIELIKUMS
      
         
            “I PIELIKUMS
            
               TO PRODUKTU SARAKSTS, PAR KURIEM VAR PRETENDĒT UZ KOPIENAS ATBALSTU
            
            
               I   kategorija
            
            
                        a)
                     
                     
                        Termiski apstrādāts piens (1);
                     
                  
                        b)
                     
                     
                        termiski apstrādāts piens ar šokolādi, augļu sulu (2) vai aromatizēts, kurā pēc svara ir vismaz 90 % a) punktā norādītā piena un ne vairāk kā 7 % pievienota cukura (3) un/vai medus;
                     
                  
                        c)
                     
                     
                        fermentēta piena produkti ar augļu sulu vai bez tās (2), aromatizēti vai nearomatizēti, kuros pēc svara ir vismaz 90 % a) punktā norādītā piena un ne vairāk kā 7 % pievienota cukura (3) un/vai medus.
                     
                  
               II   kategorija
            
            Aromatizēti un nearomatizēti piena produkti ar augļiem (4), kas ir fermentēti vai nav fermentēti, kuros pēc svara ir vismaz 75 % I kategorijas a) punktā norādītā piena un ne vairāk kā 7 % pievienota cukura (5) un/vai medus.
            
               III   kategorija
            
            Svaigi un kausēti sieri, kuros ir ne vairāk kā 10 % pienskābi nesaturošas vielas (6).
            
               IV   kategorija
            
            
               Grana Padano siers un Parmigiano Reggiano siers.
            
               V   kategorija
            
            Sieri, kuros ir ne vairāk kā 10 % pienskābi nesaturošas vielas un kuri neietilpst III un IV kategorijā (6).
         
      
      
         (1)  Tostarp laktozi nesaturošs piena dzēriens.
      
         (2)  Augļu sulu izmanto saskaņā ar Padomes 2001. gada 20. decembra Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem.
      
         (3)  Šajā kategorijā cukurs nozīmē produktus, kas uzskaitīti atbilstoši KN kodam 1701 un 1702. Saldinātājus šīs kategorijas produktos izmanto saskaņā ar Eiropas Parlamenta un Padomes 1994. gada 30. jūnija Direktīvu 94/35/EK par saldinātājiem, kurus lieto pārtikas produktos.
      
         (4)  Šajā kategorijā piena produkti ar augļiem vienmēr satur augļus, augļu mīkstumu, augļu biezeni vai augļu sulu. Šajā kategorijā augļi nozīmē produktus, kas uzskaitīti Kombinētās nomenklatūras 8. nodaļā. Augļu sulu, augļu mīkstumu un augļu biezeni izmanto saskaņā ar Padomes 2001. gada 20. decembra Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem.
      
         (5)  Šajā kategorijā cukurs nozīmē produktus, kas uzskaitīti atbilstoši KN kodam 1701 un 1702. Minētais pievienotā cukura daudzums – ne vairāk kā 7 % – ietver augļiem pievienoto cukuru. Saldinātājus šīs kategorijas produktos izmanto saskaņā ar Eiropas Parlamenta un Padomes 1994. gada 30. jūnija Direktīvu 94/35/EK par saldinātājiem, kurus lieto pārtikas produktos.
      
         (6)  Šīs kategorijas produktiem jāatbilst prasībām, kas noteiktas Regulas (EK) Nr. 1234/2007 XII pielikuma II punktā.